**Saare maakonna 2022.a. koolinoorte kabeesivõistluste juhend.**

**Aeg ja koht**. Laupäeval, 29.jaanuaril algusega kell 10 Kuressaare Nooruse kooli (endise KG) ruumis 301. Võistlused kestavad orienteeruvalt kella 14-ni.

**Osavõtjad.** Osa võtma kutsutakse kõigi maakonna koolide parimaid kabetajaid. Planeeritud on läbi viia eraldi turniirid poistele ja tüdrukutele nooremas astmes (I-IV klass); ning keskastmes (V-IX klass). Vanema astme (X-XII klass) noored mängivad keskastmega ühistel turniiridel.

**Mängutingimused.** Üldiselt mängitakse ajakontrollita, kuid mõne partii venima jäämisel on kohtunikul õigus panna mängulaua juurde malekell mõtlemisajaga 3 min. partii lõpuni, millele lisandub täiendavalt 6 sekundit iga sooritatud käigu eest.

**Võistlussüsteem** oleneb osavõtjate arvust konkreetsel turniiril ning selle kehtestab peakohtunik, kui kõik osavõtjad on registreerunud.

**Tulemuste arvestamine**. Auhinnaliste kohtade (I-III) jagamisel kahe võistleja poolt mängitakse nende vahel täiendav matš esimese võiduni. Kui kohti jagavad 3 või rohkem kabetajat, mängitakse nende vahel lisaturniir kuni kohtade selgumiseni.

**Autasustamine.** Kõikide turniiride kolme paremat autasustatakse diplomi, medali ja suveniiriga. Vanema astme kabetajaid autasustatakse juhul, kui nad koos keskastmega võisteldes jõuavad turniiril esikolmikusse.

Nii poiste kui ka tütarlaste turniiri võitjal on aukohustus mängida Saaremaa võistkonna noorte laudadel Eesti omavalitsuste talimängude kabevõistlustel Jõhvis 4-6.märtsil k.a.

17.jaanuaril 2022.a Saaremaa Kabeklubi nimel Jaan Truu, tel. 5179534.

**NB** Kuna eelmistel koolinoorte kabevõistlustel kahe aasta eest oli probleemiks, et mõnes koolis ei jõudnud info koolivälist tegevust korraldava pedagoogini, palun kindlustada, et enam nii ei juhtuks.